CELEX: 62001CJ0328
Language: fi
Date: 2002-10-15 00:00:00
Title: Yhteisöjen tuomioistuimen tuomio (kolmas jaosto) 15 päivänä lokakuuta 2002. # Euroopan yhteisöjen komissio vastaan Irlanti. # Jäsenyysvelvoitteiden noudattamatta jättäminen - Direktiivin 1999/28/EY täytäntöönpanon laiminlyönti. # Asia C-328/01.

Avis juridique important

|

62001J0328

Yhteisöjen tuomioistuimen tuomio (kolmas jaosto) 15 päivänä lokakuuta 2002.  -  Euroopan yhteisöjen komissio vastaan Irlanti.  -  Jäsenyysvelvoitteiden noudattamatta jättäminen - Direktiivin 1999/28/EY täytäntöönpanon laiminlyönti.  -  Asia C-328/01.  

Oikeustapauskokoelma 2002 sivu I-08827

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY 226 artikla) 

Asianosaiset

Asiassa C-328/01, Euroopan yhteisöjen komissio, asiamiehenään M. Huttunen, prosessiosoite Luxemburgissa, kantajana, vastaan Irlanti, asiamiehinään D. J. O'Hagan ja C. O'Rourke, prosessiosoite Luxemburgissa, vastaajana, jossa kantaja vaatii, että yhteisöjen tuomioistuin toteaa, että Irlanti ei ole noudattanut kansainvälisen siviili-ilmailun yleissopimuksen liitteessä 16 (toinen painos 1988) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun neuvoston direktiivin 92/14/ETY liitteen muuttamisesta 21 päivänä huhtikuuta 1999 annetun komission direktiivin 1999/28/EY (EYVL L 118, s. 53) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja koska se ei ole ilmoittanut näistä toimenpiteistä komissiolle, YHTEISÖJEN TUOMIOISTUIN (kolmas jaosto), toimien kokoonpanossa: jaoston puheenjohtaja J.-P. Puissochet (esittelevä tuomari) sekä tuomarit F. Macken ja J. N. Cunha Rodrigues, julkisasiamies: A. Tizzano, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 20.6.2002 pidetyssä istunnossa esittämän ratkaisuehdotuksen, on antanut seuraavan tuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 31.8.2001 ja jossa yhteisöjen tuomioistuinta vaaditaan toteamaan, että Irlanti ei ole noudattanut kansainvälisen siviili-ilmailun yleissopimuksen liitteessä 16 (toinen painos 1988) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun neuvoston direktiivin 92/14/ETY liitteen muuttamisesta 21 päivänä huhtikuuta 1999 annetun komission direktiivin 1999/28/EY (EYVL L 118, s. 53) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja koska se ei ole ilmoittanut näistä toimenpiteistä komissiolle. Oikeussäännöt 2 Direktiivin 1999/28/EY 2 artiklan 1 kohdassa säädetään, että "jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivään syyskuuta 1999 mennessä" ja että "niiden on ilmoitettava tästä komissiolle viipymättä". Oikeudenkäyntiä edeltänyt menettely 3 Varattuaan Irlannille tilaisuuden esittää huomautuksensa komissio lähetti tälle jäsenvaltiolle 3.8.2000 päivätyllä kirjeellä EY 226 artiklan ensimmäisessä kohdassa säädetyn menettelyn mukaisesti perustellun lausunnon, jossa komissio kehotti sitä ryhtymään tarvittaviin toimenpiteisiin direktiivistä 1999/28/EY johtuvien velvoitteidensa noudattamiseksi kahden kuukauden kuluessa perustellun lausunnon tiedoksiannosta. 4 Irlannin viranomaiset vastasivat perusteltuun lausuntoon 14.9.2000 päivätyllä kirjeellä, jossa ne selittivät, että täytäntöönpanemiselle säädetyn määräajan noudattamatta jättäminen johtui Irlannin päätöksestä panna samanaikaisesti täytäntöön direktiivi 1999/28/EY ja kansainvälisen siviili-ilmailun yleissopimuksen liitteessä 16 (toinen painos 1988) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun neuvoston direktiivin 92/14/ETY muuttamisesta 30 päivänä maaliskuuta 1998 annettu komission direktiivi 98/20/EY (EYVL L 107, s. 4). Ne täsmensivät myös, että hallituksen esitys, jonka ne ovat ilmoittaneet komissiolle, on parhaillaan Attorney Generalin tarkasteltavana ja että se tullaan hyväksymään hyvin pian. 5 Koska komissio ei ollut saanut 30.8.2001 mennessä lopullista versiota säännöksistä direktiivin 1999/28/EY saattamiseksi osaksi Irlannin oikeusjärjestystä, se nosti nyt käsiteltävänä olevan kanteen. Jäsenyysvelvoitteiden noudattamatta jättäminen 6 Komissio katsoo, että Irlanti ei ole noudattanut yhtäältä direktiivin 1999/28/EY eikä toisaalta EY 249 artiklan kolmannen kohdan eikä EY 10 artiklan ensimmäisen kohdan mukaisia velvoitteitaan jättäessään aloittamatta menettelyn direktiivin 1999/28/EY saattamiseksi osaksi kansallista oikeusjärjestystä riittävän aikaisin, jotta täytäntöönpano olisi toteutettu säädetyssä määräajassa. 7 Irlannin hallitus ei kiistä sitä, että direktiiviä 1999/28/EY ei ole täytäntöönpantu säädetyssä määräajassa. Se toteaa, että kyseisen direktiivin täytäntöönpanoa koskevat säännökset tullaan antamaan hyvin pian. 8 Vaikka katsottaisiinkin, että laki, jonka antamisesta Irlannin hallitus on ilmoittanut, päättäisi jäsenyysvelvoitteiden noudattamatta jättämisen, on selvää, ettei sitä ollut annettu perustellussa lausunnossa asetetun määräajan päättyessä. 9 Tämän vuoksi on todettava, että Irlanti ei ole noudattanut direktiivin 1999/28/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut 10 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Komissio on vaatinut, että Irlanti velvoitetaan korvaamaan oikeudenkäyntikulut. Koska Irlanti on hävinnyt asian, se on velvoitettava korvaamaan oikeudenkäyntikulut. 

Päätöksen päätösosa

Näillä perusteilla YHTEISÖJEN TUOMIOISTUIN (kolmas jaosto) on antanut seuraavan tuomiolauselman: 1) Irlanti ei ole noudattanut kansainvälisen siviili-ilmailun yleissopimuksen liitteessä 16 (toinen painos 1988) olevan 1 niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun neuvoston direktiivin 92/14/ETY liitteen muuttamisesta 21 päivänä huhtikuuta 1998 annetun neuvoston direktiivin 1999/28/EY mukaisia velvoitteitaan, koska se ei ole antanut tämän direktiivin noudattamisen edellyttämiä lakeja, asetuksia ja hallinnollisia määräyksiä. 2) Irlanti velvoitetaan korvaamaan oikeudenkäyntikulut.